Bloulig-botsing: Slagoffers se name bekend | Maroela Media
Ndabezinhle Sibiya, woordvoerder van die premier se kantoor, het gesê die twee slagoffers is geïdentifiseer as Buyi Hadebe en Nonto Xulu, albei in hul 30's, van Empangeni.
Die Toyota Yaris waarin die vroue gery het, het Vrydagaand omstreeks 19:30 teen 'n Ford Ranger-bakkie, wat deel is van Mchunu se begeleidingsvloot, op die N2-snelweg naby Zinkwazi gebots.
Mchunu, wat amper daagliks van Empangeni reis na afsprake en sy kantoor, was nie in die blouligbrigade tydens die botsing nie en het 'n ondersoek na die voorval geëis. Mchunu sou Sondag besoek aflê by die families van die oorledenes.
Adv. Linda Zama, Mchunu se spesiale adviseur, sou hom ook Sondag inlig oor die vordering van die ondersoek na die ongeluk.
Lt. Nqobile Gwala, woordvoerder van die polisie, het bevestig 'n saak van strafbare manslag word ondersoek.
KwaZulu-Natal KZN-blouligongeluk Senzo Mchunu
as die slagoffers wit was, sal niks seker van hierdie saak kom nue, MAAR die slagoffers is van dieselfde ras en velkleur as die premier, so ek wonder hoe hierdie saak hanteer gaan word?
Sal ook graag wil weet hoekom was die blou ligte aan as die premier nie in een van die voertuie was nie
Hierdie blou lig bendes gaan nog verantwoordelik wees vir baie onskuldige mense se lewens hulle moet gestop word….Waar is die opposisie partye??????
Michael watter opposisie partye? Die een is net so sleg soos die ander. Ek bly in sitrus dorp oos kaap. Het net nooit water nie. Stort jy is jy stokflou rond gespring om bietjie water op lyf te kry. Nee man geen party vir my.
Maroela haal my kommentaar af. Ek sal aanhou se alle politieke party is uiters treurig. Kry geen diens nie